
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1046400/3834/0010 (1) 

Μερική ανάκληση της απαλλοτρίωσης που κηρύχθηκε με την Υ. 1153/ 

6017/5.12.68 (ΦΕΚ 239/18.12.68 τ.Δ') κοινή υπουργική από¬ 
φαση. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2α του κωδικοποιημένου Α.Ν. 1731/ 
1939 «περί αναγκαστικών απαλλοτριώσεων». 

2. Την Υ. 1153/6017/5.12.68 (ΦΕΚ 239/18.12.68 τ.Δ') κοινή 
υπουργική απόφαση, με την οποία κηρύχθηκε αναγκαστική απαλλοτρί¬ 
ωση για την αποκατάσταση σεισμοπλήκτων στην περιοχή Δροσοπηγής 
Άρτας. 

3. Τα αριθ. 2321031/10.11.87, 2321032/10.11.87, 
2321033/10.11.87, 4488783/11.5.88, 4488784/11.5.88, 
4488782/11.5.88, 7634787/14.11.88, 7634788/14.11.88, 
7634789/14.11.88, 388942/10.5.89, 388943/10.5.89, και 
388944/10.5.89 αντίγραφα διπλοτύπων είσπραξης του Δημοσίου Τα¬ 
μείου Ζωγράφου και της Δ.Ο.Υ. Ζωγράφου, από τα οποία προκύπτει 
άτι η αποζημίωση που καθορίστηκε με την Κ. 2112/522/28.4.87 
απόφαση του Υπουργού Οικονομικών για τα 109 και 109α ακίνητα 
όπως αυτή τροποποιήθηκε με την Κ. 3642/974/Ν.9531/17.6.1987 
ομοία, επιστράφηκε στο Δημόσιο εμπρόθεσμα, αποφασίζουμε: 

Ανακαλούμε μερικά την αναγκαστική απαλλοτρίωση που κηρύχθηκε 
με την Υ.1153/6017/5.12.68 (ΦΕΚ 239/18.12.68 τ.Δ') κοινή 
υπουργική απόφαση και συγκεκριμένα ως προς έκταση 2.944.99μ 2 
που αποτελείται από τμήματα των 109 και 109α ακινήτων και φαίνε¬ 
ται στο αριθ. 126/12/11.6.86 κτηματολογικό διάγραμμα (φύλλα 3 
και 4) της Γ6 Δ/νσης Οικιστικής και Κατοικίας του ΥΠΕΧΩΔΕ και 
στον από 11.6.1986 αντίστοιχο κτηματολογικό πίνακα, γιατί η έκταση 
αυτή δεν πρόκειται να χρησιμοποιηθεί για το σκοπό που απαλλοτριώ¬ 
θηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουλίου 1990 

οι ΥΠΟΥΡΓΟΙ 

ί ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

I I. ΠΑΛΑΙΟΚΡΑΣΣΑΣ Μ. ΓΙΑΝΝΑΚΟΥ 

-φ- 

| Αριθ. 1596 (2) 

| Ανάκληση της 846/23.4.1990 απόφασης Νομάρχη Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

ί 1. Τις διατάξεις του Ν.Δ/τος 797/1971 «περί αναγκαστικών απαλ- 
! λοτριώσεων», σε συνδυασμό με τις διατάξεις του Β.Δ/τος 139/1971 
«περί της αρμοδιότητας των Νομαρχών να κηρύσσουν μερικές αναγκα- 
| στικές απαλλοτριώσεις». 

2. Τις διατάξεις του από 25.11.1929 Δ/τος «περί κωδικοποιήσεως 
των περί κατασκευής και συντήρησης οδών κειμένων διατάξεων», άρ¬ 
θρο 23. 

3. Τις διατάξεις άρθρου 1 Ν. 653/1977 «περί παρόδιων ιδιοκτη¬ 
τών», σε συνδυασμό με τις διατάξεις του Π.Δ/τος 929/1979. 

4. Το έγγραφο αριθμ. 1034236/2886/0010/20.6.1990 τμήμα- 
! τος Απαλ/σεων του Υπουργείου Οικονομικών, αποφασίζουμε: 

Ανακαλούμε την απόφασή μας αριθμ. 846/23.4.1990, αναφορικά 
; με κήρυξη αναγκαστικής απαλλοτρίωσης για δημόσια ωφέλεια και ειδι- 
! κότερα για τη βελτίωση της επαρχιακής οδού Αδάμι - Τραχεία, από 9° 

' έως 12° χιλιόμετρο Ε.Ο. Λυγουριού - Κρανιδίου, εδαφικής έκτασης 
2.420μ 2 , όπως φαίνεται στο κτηματολογικό διάγραμμα και στον κτη- 
, ματολογικό πίνακα που θεωρήθηκαν από τον Διευθυντή Τεχνικών Υπη- 
! ρεσιών Ν. Αργολίδας, ως ακύρως εκδοθείσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 10 Αυγούστου 1990 

Η Νομάρχης 
Α. ΒΑΚΑΛΟΓΛΟΥ 

-♦- 

: Αριθ. Τ.Υ. 2696 (3) 

Εφαρμογή του άρθρου 1 του Ν. 653/77 «περί υποχρεώσεως των παρό¬ 
διων ιδιοκτητών για την διάνοιξη Εθνικών οδών στο Ν. Άρτας». 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Το Ν. 653/77 «περί υποχρεώσεως των παρόδιων ιδιοκτητών για 
τη διάνοιξη Εθνικών οδών κ.λπ.». 

2. Τις παρ. 9 και 10 του άρθρου 62 του Ν. 947/77 «περί Οικιστι- 
I κών περιοχών» και το Π.Δ. 929/79 καθώς και την παρ. 4 του άρθρου 

9 του Ν. 960/21.8.79 δια των οποίων τέθηκαν σε εφαρμογή νέες δια¬ 
τάξεις απολλοτριώσεως με επιβάρυνση των παρόδιων ιδιοκτητών για 
, περιπτώσεις Εθνικών οδών (νέες διανοίξεις, βελτιώσεις ή διαπλατύν- 
σεις) Επαρχ. οδών, Δημοτικών ή Κοινοτικών (νέες διανοίξεις, βελτιώ- 
: σεις). 

3. Την ανάγκη καθορισμού των περιπτώσεων εφαρμογής του άρθρου 
1 του Ν. 653/77 σε οδούς που προβλέπεται εκτέλεση εργασιών βελτι- 

1 ώσεως ή διαπλατύνσεως. 

' 4. Την με αριθμ. 4152/29.11.85 απόφαση εγκρίσεως της μελέτης 

| καθώς και την με αριθ. 1904/24.6.86 απόφαση έγκρισης διόρθωσης 
I του κτηματολογίου και κτηματολογικού πίνακα της Δ.Τ.Υ.Ν. Άρτας, 
ί και αφού λάβαμε υπόψη την υφισταμένη κατάστασης της Επαρχ. οδού 
Άρτας - Ροδαυγής - Γεφ. Πλάκας (τμήματα Α από χ.θ. 1+282,53 μέ- 
| χρι χ.θ. 1+664,40 και Β από χ.θ. 2+768,71 μέχρι 4+900,00. 

] Το γεγονός ότι η ανωτέρω οδός πρέπει να βελτιωθεί κατά τμήματα, 
| αποφασίζουμε: 

Ορίζουμε ως κατωτέρω τα τμήματα της Επαρχ. οδού Άρτας - Ρο¬ 
δαυγής - Γεφ. Πλάκας, που αποτελούν χαράξεις προς βελτίωση αυτής 
για τα οποία έχουν εφαρμογή οι διατάξεις του άρθρου 1 του Ν! 653/77 
Α' Τμήμα από χ.θ. 1+282,53 ιδιοκτησίας φερομένων ιδιοκτητών Αλέ¬ 
ξανδρου Γεωργίου και Νικόλαου Στασινού μέχρι χ.θ. 1+664,40 ιδιο¬ 
κτησίας φερομένου ιδιοκτήτη Σακελλαρίου της Επαρχ. οδού Άρτας - 
Ροδαυγής - Γεφ. Πλάκας και με τα εξής πλάτη. 

1. Χ.Θ. 1+282,53 μέχρι 1+443,60 μέσο πλάτος απαλ/σεως 
17,00 μ. 


2. Χ.θ. 1+443,60 μέχρι 1+462,90 μέσο πλάτος απαλ/σεως 15,00 μ. 

3. Χ.θ. 1+462,90 » 1+568,30 » » » 17,00 μ. 

; 4, Χ.θ. 1+568,30 » 1+597,00 ». » » 16,50 μ. ' 

15. Χ.θ. 1+597,00 » 1+664,40 » » » 17,00 μ. 

Β' τμήμα από χ.θ. 2+708,71 ιδιοκτησία φερομένου ιδιοκτήτη Γρή¬ 
γορή Αρβανίτη μέχρι χ.θ. 4+900,00 ιδιοκτησία φερομένου ιδιοκτήτη 
Κοινότητας Γραμμενίτσας της Επαρχ. οδού Άρτας - Ροδαυγής - Γεφ. 
Πλάκας και με τα εξής πλάτη: 


1. Χ.θ. 2 + 768,71 
$0,00 μ. 

μέχρι 3+050,85 

μέσο 

πλάτος 

απαλ/σεως 

2. Χ.Θ. 3+050,85 

» 3+322,00 

» 

» 

» 23,00 μ 

3. Χ.Θ. 3+322,00 

» 3+538,00 

» 

» 

» 20,00 μ 

4. Χ.Θ. 3+538,00 

* 3+580,50 

» 

» 

»13,00 μ 

5. Χ.Θ. 3+580,50 

» 3+879,20 


» 

» 20,00 μ 

6. Χ.Θ. 3+879,20 

» 3+900,00 

» 

» 

» 16,00 μ 

7. Χ.Θ. 3+900,00 

»4+104,30 

» 

» 

» 20,00 μ 

8. Χ.Θ. 4+104,30 

» 4+120,80 . 

» 


»15,75 μ 

9. Χ.Θ. 4+120,80 

» 4+332,00 


» 

» 20,00 μ 

10. Χ.θ. 4+332,00 

* 4+465,00 

* 

» 

* 22,00 μ 

11. Χ,θ. 4+465,00 

» 4+780,00 

» 

» 

» 20,00 μ 

12. Χ.θ. 4+780,00 

» 4+802,00 

» 


» 25,00 μ 

13. Χ.Θ. 4+802,00 

» 4+900,00 


» 

» 20,00 μ 


Η απόφαση αυτή να δημοσιευθεί στην Εφημερίδα της Κυβερνήσεως. 


Άρτα, 6 Αυγούστου 1990 

Ο Νομάρχης 
ΕΥΑΓΓ. ΖΑΠΡΙΑΝΟΣ 

-♦— 

Αριθ. ΤΥ 2302 (4) 

Κήρυξη αναγκαστικής απαλλοτρίωσης πρόσθετης έκτασης εμβαδού 

11.650μ 2 για τις ανάγκες κατασκευής του Εκχειλιστή του σταθμού 

παραγωγής και των υδροληψιών άρδευσης του Υ.Η.Ε. Πουρναριού 

II στο Ν." Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων σε συνδυασμό με τις διατάξεις του Β.Δ. αριθ. 139/71 «περί 
της αρμοδιότητος των Νομαρχών προς κήρυξη αναγκαστικών τινών 
απαλλοτριώσεων» 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951 
που κυρώθηκε με το Νόμο 2113/52. 

3. Την απόφαση του Διοικητικού Συμβουλίου της Δημοσίας Επιχεί¬ 
ρησης Ηλεκτρισμού 185 (Συνεδρίαση του με αριθ. 33/21.6.90), κη¬ 
ρύσσουμε: 

Την αναγκαστική απαλλοτρίωση λόγω δημόσιας ωφέλειας και για 
το έργο «Αναρρύθμιση παροχών ποταμού Αράχθου Υ.Η.Ε. Πουρναριού 
II», πρόσθετης έκτασης εμβαδού 11.650μ 2 για τις ανάγκες κατα¬ 
σκευής του εκχειλιστή, του Σταθμού Παραγωγής και των Υδροληψιών 
Άρδευσης του Υ.Η.Ε. Πουρναριού II (Σύμβαση ΡΚ -25), που βρίσκεται 
στην περιοχή της κοινότητας Πέτα του Νομού Άρτας και απεικονίζεται 
στο υπό κλίμακα 1:2000 διάγραμμα οριζοντιογραφίας της Δ.Ε.Η. 
αριθμ. 1207 - ΣΜΕΛ - 016 - 002 θεωρημένο από τον Διευθυντή Τεχν. 
Υπηρεσιών Νομού Άρτας την 3.8.90. 

Η απαλλοτρίωση κηρύσσεται με τις διατάξεις της παρ. 2 του άρθρου 
2 του Ν.Δ/τος 797/71 λόγω σημασίας που έχει το έργο για την οικο¬ 
νομική ανάπτυξη της χώρας. 

Η απαλλοτρίωση κηρύσσεται υπέρ του Δημοσίου και με δαπάνη της 
Δημοσίας Επιχείρησης Ηλεκτρισμού. 

Το κτηματολογικό διάγραμμα και ο κτηματολογικός πίνακας πρέπει 
να συνταχθούν εντός έξι (6) μηνών από την δημοσίευση της αποφάσεως 
αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 3 Αυγούστου 1990 

Ο Νομάρχης 
ΕΥΑΓΓ. ΖΑΠΡΙΑΝΟΣ 

..., --4ϊ—, 

Αριθ. Τ.Τ. 2685 (5) 

Κήρυξη αναγκαστικής απαλλοτριώσεως εκτάσεως εμβαδού 41.096μ 2 

για την βελτίωση της επαρχιακής οδού Άρτας - Ροδαυγής - Γέφυρα 

Πλάκας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τα κτηματολογικά διαγράμματα και τους κτηματολογικούς πίνα¬ 
κες του Α' Τμήματος από Χ.θ. 0+000 μέχρι 1+664,40 και του Β’ 
τμήματος από Χ.Θ. 2+768,71 μέχρι 4+900,00 της μελέτης της 
επαρχιακής οδού Άρτας - Ροδαυγής - Γέφυρα Πλάκας, που συντά¬ 
χθηκε από το Τεχνικό Γραφείο Μελετών Χρήστου Ντάλλα και ελέγ¬ 
χθηκε, θεωρήθηκε και εγκρίθηκε από τη Δ.Τ.Τ.Ν. Άρτας με την αριθμ. 
4152/29.11.85 απόφαση καθώς και την αριθμ. 1904/24.6.86 από¬ 
φαση έγκρισης διόρθωσης του κτηματολογίου και κτηματολογικού πί¬ 
νακα. 

2. Τις διατάξεις του Ν.Δ/τος 797/71 «περί αναγκαστικών απαλλο¬ 
τριώσεων». 

3. Τις διατάξεις του άρθρου 1 παρ. 4 του Ν. 653/77 «περί υποχρεώ¬ 
σεων των παρόδιων ιδιοκτητών για την διάνοιξη Εθνικών οδών κ.λπ.». 

4. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεωςτων περί κατασκευής και συντηρήσεως οδών κειμένων 
διατάξεων». 

5. Την αριθμ. Τ.Τ. 1906/24.6.1986 απόφαση Νομάρχη Άρτας 
περί κηρύξεως οιναγκαστικής απαλλοτρίωσης μέρους του Α’ Τμήματος 
από Χ.Θ. 0+000,00 μέχρι Χ.Θ. 1+282,53, αποφασίζουμε: 

1. Κηρύσσουμε λόγω δημοσίας ωφέλειας και ειδικότερα για τη βελ¬ 
τίωση των τμημάτων Α') από Χ.Θ. 1+282,53 μέχρι Χ.Θ. 1+664,40 
(από ιδιοκτησίας φερομένων ιδιοκτητών Αλεξάνδρου Γεωργίου και Νι¬ 
κολάου Στασΐνού μέχρι ιδιοκτησίας φερομένου ιδιοκτήτη Σακελλαρίου 
και Β') από Χ.θ. 2+768,71 μέχρι Χ.θ. 4+900,00 (από ιδιοκτησίας 
φερομένου ιδιοκτήτη Γρηγόρη Αρβανίτη μέχρι ιδιοκτησίας φερομένου 
ιδιοκτήτη Κοινότητα Γραμμενίτσας) την αναγκαστική απαλλοτρίωση 
συνολικής εκτάσεως 41.096 μ 2 , όπως αυτή φαίνεται στα κτηματολο¬ 
γικά διαγράμματα και πίνακες που έχουν συνταχθεί από το Τεχνικό 
Γραφείο Μελετών του Χρήστου Ντάλλα και έχουν ελεγχθεί, διορθωθεί, 
θεωρηθεί και εγκριθεί από την Δ.Τ.Τ.Ν. Άρτοις και που συνδέουν την 
παρούσα απαλλοτρίωση. 

2. Η ανωτέρω απαλλοτρίωση κηρύσσεται υπέρ και με δαπάνη του 
Δημοσίου σε βάρος των πιστώσεων του Νομαρχιακού Ταμείου Άρτας. 

3. Στην έκταση που απαλλοτριώνεται προβάλλουν δικαιώματα στο 
Α’ τμήμα από Χ.θ. 1+282,53 μέχρι 1+664,40 οι Αλέξανδρος Γεωρ¬ 
γίου, Νικόλαος Στασινός, Παναγιώτης Πολύζος, Ιωάννης Πολύζος 
κ.λπ. και στο Β' τμήμα από χ.θ. 2+768,71 μέχρι Χ.Θ. 4+900,00 οι 
Γρηγόριος Αρβανίτης, Χρήστος Παππάς, Αναστάσιος Κέφης, Δημή- 
τριος Τζινιέρης κ.λπ., όπως αναγράφονται στη στήλη 2 των Κτηματο- 
λογιχών Πινάκων που συνοδεύουν την παρούσα απαλλοτριωτική 
πράξη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 6 Αυγούστου 1990 

Ο Νομάρχης 
ΕΤΑΓΓ. ΖΑΠΡΙΑΝΟΣ 

- ♦ - 

Αριθ. Τ.Τ. 1894 (6) 

Κήρυξη αναγκαστικής απαλλοτρίωσης ακινήτων συνολικής έκτασης 

44.63μ 2 για τη διαπλάτυνση και βελτίωση της οδού Ιωαννίνων - 

Άρτας στο τμήμα που καταλαμβάνει ο κόμβος Ρωμιάς (χ.θ 

60+540). 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1. Τις διατάξεις του Ν.Δ. 797/71 θεσμικού νόμου περί αναγκαστι¬ 
κών απαλλοτριώσεων όπως τροποποιήθηκαν μέχρι σήμερα. 

2. Τις διατάξεις του Π.Δ. 929/79 περί εκτέλεσης του Ν. 653/77 
«περί υποχρεώσεως των ιδιοκτητών για την διάνοιξη οδών κ.λπ.». 

3. Τις διατάξεις του Π.Δ. 69/88 «περί οργανισμού της Γεν. Γραμ¬ 
ματείας Δημ. Έργων». 

4. Τις διατάξεις του Β.Δ. 139/71 «περί αρμοδιότητος των Νομαρ¬ 
χών προς κήρυξη αναγκαστικών απαλλοτριώσεων». 


5. Τις διατάξεις του Ν. 1418/84 «περί εκτελέσεως Δημ. Έργων» 
και του Π.Δ. 609/85 εκτελεστικού αυτού. 

6. Την με αρ. πρωτ. Δ12β/31766/Φ.Ε. 1823/22.3.1990 Από¬ 
φαση Δ/νσης Απαλ/σεων και Τοπογραφήσεων (Δ12) ΤΠΕΧΩΔΕ για 
την έγκριση των κτηματολογικών διαγραμμάτων και πινάκων για την 
απαλλοτρίωση ακινήτων του θέματος. 

7. Την με αρ. πρωτ. Δ12β/31764/Φ.Ε. 23-18/25.6.1990 Από¬ 
φαση Δ/νσης Απαλ/σεων και τοπογραφήσεων (Δ 12) ΤΠΕΧΩΔΕ για 
τον καθορισμό του βελτιούμενου τμήματος του θέματος. 

8. Το με αρ. πρωτ. οικ. 5129/5.7.1990 έγγραφο της 3ης ΔΕΚΕ 
Ιωαννίνων με το οποίο μας αποστέλλονται κτηματολογικά διάγραμμα 
και πίνακας για την απαλλοτρίωση του θέματος, όπως συντάχθηκαν, 
ελέγχθηκαν και θεωρήθηκοιν από την 3η ΔΕΚΕ Ιωαννίνων και την Δ/ 
νση Συγκοινωνιακών Έργων τ. 7ης ΠΤΔΕ καθώς και από την Δ/νση 
Απαλ/σεων και τοπογραφήσεων του ΤΠΕΧΩΔΕ, αποφασίζουμε: 

Κηρύσσουμε αναγκαστικά απαλλοτριωτέα λόγω Δημόσιας ωφέλειας 
έκταση συνολικού εμβαδού 44,63μ 2 για την διαπλάτυνση και βελτίωση 
της οδού Ιωαννίνων - Άρτας στο τμήμα που καταλαμβάνει ο κόμβος 
Ρωμιάς (χ.θ. 60+540) και όπως αυτή φαίνεται στο από 6.11.89 κτη- 
ματολογικό διάγραμμα και πίνακα που συντάχθηκαν, ελέγχθηκαν και 
θεωρήθηκαν από την 3η ΔΕΚΕ Ιωαννίνων και εγκρίθηκαν από την Δ/ 
νση Συγκ. Έργων της τ. 7ης ΠΤΔΕ. 

Για την υπόψη απαλλοτρίωση δικαιώματα προβάλλει ο φερόμενος 
ιδιοκτήτης. 

α. Χρήστος Κατέρης του Γρηγορίου κάτοικος Φιλιππιάδας. 

Η υπόψη απαλλοτρίωση κηρύσσεται υπέρ του Δημοσίου και η δα¬ 
πάνη θα βαρύνει το Δημόσιο και συγκεκριμένα το έργο 8371035 Δ.Ε. 
Κ.Α. 9772 Τ.Ε.Ο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 2 Αυγούστου 1990 

Ο Νομάρχης 
ΔΗΜ. ΤΣΙΑΜΑΚΗΣ 

-♦- 

Αριθ. 1017 (7) 

Κήρυξη αναγκαστικής απαλλοτρίωσης ακινήτων για την κατασκευή 

«Γέφυρας με προσβάσεις στον χείμαρρο Ιάσμου» 
(ΧΘ0+000:ΧΘ0+800). 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71 «περί της αρμο¬ 
διότητας των Νομαρχών προς κήρυξη αναγκαστικών τινών απαλλοτρι¬ 
ώσεων». 

2. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεως των περί κατασκευής και συντήρησης οδών κειμένων 
διατάξεων». 

3. Τις διατάξεις του άρθρου 1 του Ν. 653/77 «περί υποχρέωσης πα¬ 
ρόδιων ιδιοκτητών για την διάνοιξη Εθνικών Επαρχιακών οδών, κοινο¬ 
τικών οδών κ.λπ.», όπως συμπληρώθηκαν με τις παραγ. 9 και 10 του 
άρθρου 62 του Ν. 947/1979 και την παραγ. 4 του άρθρου 9 του Ν. 
1960/1979 για την εκτέλεση των οποίων εκδόθηκε το,Π.Δ. 929/79. 

4. Την αριθ. ΔΤΤ 2279/20/7/1990 απόφασή μας για Εφαρμογή 
του άρθρου 1 του Ν. 653/77 «περί υποχρεώσεως των παρόδιων ιδιο¬ 
κτητών για την διάνοιξη Εθνικών οδών, Κοινοτικών οδών κ.λπ.», απο¬ 
φασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την κατασκευή «Γέφυρας με προσβάσεις 
στον χείμαρρο Ιάσμου» ΧΘΟ+000:ΧΘΟ+800, προς βελτίωση της 
επαρχιακής οδού Κομοτηνής - Ιάσμου - Όρια Ν. Ξάνθης έκτασης συνο¬ 
λικού εμβαδού 3572,50μ 2 , που φαίνεται στο από Απρίλιο 1989 κτη- 
ματολογικό διάγραμμα και τον αντίστοιχο κτηματολογικό πίνακα που 
συνέταξε ο Αθανάσιος Κοιμτζόγλου Πολίτικός μηχανικός, θεωρημένα 
κανονικά από την Διεύθυνση Τεχνικών Τπηρεσιών Ν. Ροδόπης. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Μεμέτ Χασάν, 2) Νατσούδης Ηλίας, 3) Χατζηπαναγιωτί- 
δης Φώτιος, 4) Ρουσινόπουλος Χρήστος. 

Η απαλλοτρίωση κηρύσσεται υπέρ του Δημοσίου και η σχετική δα¬ 
πάνη θα βαρύνει το Νομαρχιακό Ταμείο Ροδόπης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 7 Αυγούστου 1990 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

--φ- 

Αριθ. 1018 (8) 

Κήρυξη αναγκαστικής απαλλοτρίωσης ακινήτων για την εκτέλεση του 

έργου «Γέφυρα Ν. Σάντας» (ΧΘΟ+ΟΟΟ έως ΧΘ0+521). 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71 «περί της αρμο¬ 
διότητας των Νομαρχών προς κήρυξη αναγκαστικών τινών απαλλοτρι¬ 
ώσεων». 

2. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεως των περί κατασκευής και συντήρησης οδών, κειμένων 
διατάξεων». 

3. Τις διατάξεις του άρθρου 1 του Ν. 653/77 «περί υποχρέωσης πα¬ 
ρόδιων ιδιοκτητών για την διάνοιξη Εθνικών Επαρχιακών οδών, κοινο¬ 
τικών οδών κ.λπ.», όπως συμπληρώθηκαν με τις παραγ. 9 και 10 του 
άρθρου 62 του Ν. 947/1979 και την παραγ. 4 του άρθρου 9 του Ν. 
1960/1979 για την εκτέλεση των οποίων εκδόθηκε το Π.Δ. 929/79. 

4. Την αριθ. ΔΤΥ 2398/30/7/1990 απόφασή μας για Εφαρμογή 
του άρθρου 1 του Ν. 653/77 «περί υποχρεώσεως των παρόδιων ιδιο¬ 
κτητών για την διάνοιξη Εθνικών, Επαρχιακών, Κοινοτικών οδών 
κ.λπ.», αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την εκτέλεση του έργου «Γέφυρα Νέας Σά¬ 
ντας» ΧΘΟ+ΟΟΟ έως ΧΘ0+521, προς βελτίωση της επαρχιακής οδού 
Αρριανών - Ν. Στάντας έκτασης συνολικού εμβαδού 5.767μ 2 , που φαί¬ 
νεται στο κτηματολογικό διάγραμμα και τον «αντίστοιχο κτηματολογικό 
πίνακα που συνέταξε ο Νίκος Παπαθανασίου τοπογράφος. 

Μηχιανικός θεωρημένα κανονικά από την Δ/νση Τεχνικών Υπηρε¬ 
σιών Ν. Ροδόπης στις 27.7.1990. 

Στην έκταση που απαλλοτριώνεται προβιάλλουν δικαιώματα κυριό- 
τητας οι: 1) Μαυρόπουλος Δημήτριος 2) Ράπτης Αναστάσιος 3) Ράπτης 
Γεώργιος και «άλλοι 11. 

Η απαλλοτρίωση κηρύσσεται υπέρ του Δημοσίου και η σχετική δα- 
π«άνη θα βαρύνει το Νομαρχιακό Ταμείο Ροδόπης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 7 Αυγούστου 1990 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

-♦-- 

ιριθ. 1019 (9) 

ίήρυξη αναγκαστικής απαλλοτρίωσης ακινήτων για την εκτέλεση του 

έργου «Βελτίωση βατότητας οδού Ξυλαγανής - Μαρώνειας» 

Ο ΝΟΜΑΡΧΗΣ ΡΟΔΟΠΗΣ 

Έχοντιας υστόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ- 
εων» σε συνδυασμό με τις διατάξεις του Β.Δ. 139/71 «περί της αρμο- 
ιότητιχς των Νομαρχών προς κήρυξη «αναγκαστικών τινών απ<χλλοτρι- 
ίσεων». 

2. Τις διατιάξεις του άρθρου 23 του από 25.11.1929 Δ/τος «περί 
ωδικοποιήσεως των περί κατασκευής και συντήρησης οδών κειμένων 
ιατάξεων». 

3. Τις διατάξεις του άρθρου 1 του Ν. 653/77 «περί υποχρέωσης πα- 
οδίων ιδιοκτητών για την διιάνοιξη Εθνικών, Επαρχιακών οδών, κοινο- 
ικών οδών κ.λπ.», όπως συμπληρώθηκαν με τις παραγ. 9 και 10 του 
ρθρου 62 του Ν. 947/1979 και την παραγ. 4 του άρθρου 9 του Ν, 
960/1979 για την εκτέλεση των οποίων εκδόθηκε το Π.Δ. 929/79. 

4. Την αριθ. ΔΤΥ 2399/30/7/1990 απόφασή μιας για Εφαρμογή 
ου άρθρου 1 του Ν. 653/77 «περί υποχρεώσεως των παρόδιων ιδιο- 
τητών για την διάνοιξη Εθνικών, Επαρχιακών Κοινοτικών οδών 
.λπ.», αποφασίζουμε: 

Κηρύσσουμε την «αναγκαστική απαλλοτρίωση, για λόγους δημόσιας 
ωφέλενας και ειδικότερα για την εκτέλεση του έργου: «Βελτίωση βατό¬ 


τητας οδού Ξυλαγανής - Μαρώνειας α) από ΧΘΟ+406 έως 
ΧΘ4+616,61, β) από ΧΘ5+600 έως ΧΘ6+615,75 γ) από 
ΧΘ7+461,85 και δ) από ΧΘ8+900 έως ΧΘΙΟ+568,85 έκτασης συ¬ 
νολικού εμβαδού 80.764μ 2 που φαίνεται στο από Φεβρουάριο 1988 
κτηματολογικό πίνιακα που συνέταξε ο Δημήτριος Βασιλειάδης Τοπο¬ 
γράφος Μηχανικός, θεωρημένα κιανονικά από την Δ/νση Τεχνικών 
Υπηρεσιών Ν. Ροδόπης, στις 10.4.1990. 

Στην έκταση που απιαλλοτριώνεται προβιάλλουν δικαιώματα κυριό¬ 
τητας οι 1) Κληρονόμοι Γεωργίου Καμινάκη 2) Χρήστος Παπαγκχννά- 
κης 3) Κληρονόμοι Δημητρίου Χησιδέρη και άλλοι 137. 

Η άπιχλλοτρίωση κηρύσσεται υπέρ του Δημοσίου και η σχετική δα¬ 
πάνη θα βαρύνει το Νομαρχιακό Ταμείο Ροδόπης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 7 Αυγούστου 1990 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

-♦- 

Αριθ. 1020 (10) 

Κήρυξη «αναγκαστικής απ«αλλοτρίωσης «ακινήτων για την εκτέλεση του 

έργου «Βελτίωση επαρχκακής οδού Μέσης - Αρωγής». 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατιάξεις του Ν.Δ. 797/71 «περί «αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71 «περί της αρμο¬ 
διότητας των Νομαρχών προς κήρυξη αναγκαστικών τινών απαλλοτρι- 
ώσεων». 

2. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεως των περί κατασκευής και συντήρησης οδών κειμένων 
διατιάξεων». 

3. Τις διατάξεις του άρθρου 1 του Ν. 653/77 «περί υποχρέωσης πα¬ 
ρόδιων ιδιοκτητών για την διάνοιξη Εθνικών, Επαρχιακών οδών, κοινο¬ 
τικών οδών κ.λπ.», όπως συμπληρώθηκιαν με τις παραγ. 9 και 10 του 
άρθρου 62 του Ν. 947/1979 και την παραγ. 4 του άρθρου 9 του Ν. 
1960/1979 για την εκτέλεση των οποίων εκδόθηκε το Π.Δ. 929/79. 

4. Την αριθ. ΔΤΥ 2400/30/7/1990 απόφασή μας για Εφαρμογή 
του άρθρου 1 του Ν. 653/77 «περί υποχρεώσεως των παρόδιων ιδιο¬ 
κτητών για την διάνοιξη Εθνικών, Επαρχιιχκών, Κοινοτικών οδών 
κ.λπ.», αποφασίζουμε: 

Κηρύσσουμε την αναγκαστική άπιχλλοτρίωση, για λόγους δημόσιιχς 
ωφέλειας και ειδικότερα για την εκτέλεση του έργου: «Βελτίωση βατό¬ 
τητας οδού Μέσης - Αρωγής α) από ΧΘΟ+279 έως ΧΘ1+367, β) 
από ΧΘΙ+778,50 έως ΧΘ2+294 γ) από ΧΘ2+477 έως 
ΧΘ2+912.78, δ) από ΧΘ3+350 έως ΧΘ3+705,45 και ε) από 
ΧΘ4+126,50 έως ΧΘ4+475.94 έκτασης συνολικού εμβαδού 
40.248,70μ 2 που φαίνεται στο κτηματολογικό διάγραμμα και τον 
αντίστοιχο κτηματολογικό πίνακα που συνέταξε ο Νίκος Παπαθανασίου 
Τοπογράφος μηχιανικός, θεωρημένα κανονικά από την Δ/νση Τεχνικών 
Υπηρεσιών Ν. Ροδόπης στις 13.10.1988. 

Στην έκταση που απαλλοτριώνεται προβιάλλουν δικαιώματα κυριό¬ 
τητας οι 1) Νικόλαος Καραμπάρας 2) Κων/νος Κόφλης 3) Χρήστος Σι- 
λαγιανιώτης και «άλλοι 49. 

Η απαλλοτρίωση κηρύσσεται υπέρ του Δημοσίου και η σχετική δα¬ 
πάνη θα βαρύνει το Νομαρχιακό Ταμείο Ροδόπης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 7 Αυγούστου 1990 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 



_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧ ΟΣ ΤΕΤΑΡΤΟ) 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. 3383 (11) 

Υπαγωγή στις ρυθμίσεις περί εισφοράς σε γη και σε χρήμα, ενός τμήμα¬ 
τος ευρισκομένου εντός του ορίου του Οικισμού Λιμεναρίων Θάσου 

Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Το από 24.4.1985 Π.Δ/γμα (ΦΕΚ 181Δ/3.5.1985) «Περί τρό¬ 
που καθορισμού ορίων Οικισμών της χώρας, μέχρι 2.000 κατοίκους, 
κατηγορίες αυτών και καθορισμού όρων και περιορισμών δόμησής 
τους». 

2. Το από 28.8.1985 (ΦΕΚ 414/Δ/27.6.1986) Δ/γμα «Περί Πο¬ 
λεοδόμησης Οικισμών πληθυσμού κάτω των 2.000 κατ. 

3. Την υπ’ αριθμ. 85985/8.9.1986 απόφαση του Νομάρχη Καβά¬ 
λας «Περί καθορισμού ορίων του Οικισμού Λιμεναρίων Θάσου». 

4. Την υπ’ αριθμ. 6761/13.11.1989 (ΦΕΚ 721/1.12.1989 τ.Δ') 
απόφαση του Νομάρχη Καβάλας «Περί εγκρίσεως ρυμοτομικού σχεδίου 
Λιμεναρίων Θάσου». 

5. Την υπ’ αριθμ. 14/1990 απόφαση του Κοινοτικού Συμβουλίου 
Λιμεναρίων Θάσου. 

6. Την υπ’ αριθμ. 11/121/21.5.1990 γνωμοδότηση του Συμβου¬ 
λίου Χ.Ο.Π. Ν. Καβάλας. 

Επειδή τα οικόπεδα του τομέα Β καθώς και ορισμένα από το Ο.Τ. 
του τομέα Α και ειδικότερα τα υπ’ αριθμ.: 123, 122, 137, 138, 139, 
140,112,144,111,110,109,166,102, 73,61,13,14,15,197, 
200,209,202,205,203,204,215,216,234,17,16,25,23,20, 
19 και 113, είναι αραιοδομημένα και είναι δυνατή η αφαίρεση εισφοράς 
σε γη για την δημιουργία κοινοχρήστων χώρων δίχως απαλλοτριώσεις, 
αποφασίζουμε: 

Την επέκταση των ρυθμίσεων περί εισφοράς σε γη και σε χρήμα των 
άρθρων 5 και 6 του από 20.8.1985 Π.Δ/τος (ΦΕΚ 414Δ')30.8.85) 
και στην περιοχή του τομέα Β και στα υπ’ αριθμ. Ο.Τ. 123, 122,137, 
138, 139, 140, 112, 144, 111, 110, 109, 166, 102, 73, 61, 13, 
14,15, 197, 200, 209, 202, 205, 203, 204, 215, 216, 234, 17, 
16,25,23,20,19 και 113 του τομέα Α του Οικισμού Λιμεναρίων Θά¬ 
σου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 31 Ιουλίου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

-ψ- 

Αριθ. οικ. 5281 (12) 

Τροποποίηση του ρυμοτομικού σχεδίου Αγίων θεοδώρων (Ν. Κοριν¬ 
θίας) 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν.Δ./γματος της 17.7.1923 «περί σχεδίων πό- 
λεων κ.λ.π.» όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3, 9 και 70. 

2. Τις διατάξεις του Α.Ν. 314/1968 /ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/1971 Ν. Δ/γμα 
(ΦΕΚ 220/Α) και με την παραγρ. 3 του άρθρου 34 του Ν. 1577/ 
1985 (ΦΕΚ 210/Α). 

3. Τις διατάξεις του Π.Δ./γματος 183/1986 «έγκριση τροποποιή¬ 
σεων σχεδίων πόλεων και καθορισμός όρων και περιορισμών δόμησης 
από τους Νομάρχες» (ΦΕΚ 70/Α) και ειδικότερα το άρθρο 1. 

4. Την υπ’ αριθμ. 56284/2322/31.7.1986 απόφαση του ΥΠΕ- 
ΧΩΔΕ με θέμα «Μεταβιβάζονται στην αρμοδιότητα του Νομάρχη Κο¬ 
ρινθίας κ.λπ.» (ΦΕΚ 764/Β/1986). 

5. Την υπ’ αριθμ. 58/1988 απόφαση του Κοινοτικού Συμβουλίου 
Αγίων θεοδώρων. 

6. Την υπ’ αριθμ.5/19.6.1990 γνωμοδότηση του Συμβουλίου Χω¬ 
ροταξίας Οικισμού Περιβάλλοντος Ν. Κορινθίας, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Αγίων θεοδώ¬ 


ρων (Ν. Κορινθίας) με τον αποχαρακτηρισμό του τμήματός Α, Β, Γ, Δ, 
Ε, Α του οικοδομικού τετραγώνου αριθμ. 59, που έχει χαρακτηρισθεί 
με την υπ’ αριθμ. 57209/2289/7.8.1985 απόφαση του Υπουργού 
ΥΠΕΧΩΔΕ με θέμα «Τροποποίηση του ρυμοτομικού σχεδίου Αγ. θεο¬ 
δώρων (Ν. Κορινθίας) με τον καθορισμό χώρου για ανέγερση Νηπιαγω¬ 
γείου» (ΦΕΚ 427/Δ/16.9.1985) σαν χώρος ανέγερσης Νηπιαγω¬ 
γείου και χαρακτηρισμό του σε οικοδομήσιμο, όπως φαίνεται στο σχε¬ 
τικό πρωτότυπο διάγραμμα σε κλίμακα 1:500, που έχει θεωρηθεί από 
τον Προϊστάμενο του Τμήματος Πολεοδομίας και Πολεοδομικών Εφαρ¬ 
μογών με την υπ’ αριθμ. 5281/1990 πράξη του και του οποίου ακρι¬ 
βές αντίγραφο θα είναι αναρτημένο για δέκα πέντε (15) ημέρες στον πί¬ 
νακα ανακοινώσεων του Τμήματος Πολεοδομίας και Πολεοδομικβν 
Εφαρμογών Ν. Κορινθίας από τη δημοσίευσή της απόφασης αυτής στην 
Εφημερίδα της Κυβερνήσεως για να λάβουν γνώση οι ενδιαφερόμε¬ 
νοι. 

Άρθρο 2 

Στο πρόσωπο των οικοπέδων, οικοδομημένων ή μη, που βρίσκονται 
στο χαρακτηριζόμενο με το άρθρο 1 της παρούσης οικοδομήσιμο χώρο, 
επιβάλλεται προκήπιο πλάτους έξη (6) μέτρων, όπως φαίνεται στο ως 
άνω σχετικό διάγραμμα. 

Άρθρο 3 

Η ισχύς της παρούσης αποφάσεως αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 9 Αυγούστου 1990 

Ο Νομάρχης 
ΗΛΙΑΣ ΑΝΔΡΑΚΑΚΟΣ 

- ♦ - 

Αριθ. Ε.ΠΆ 10067 (13) 

Έγκριση ρυμοτομικού σχεδίου οικισμού Σιμώνα, Κοινότητας Ποντι¬ 
σμένου Ν. Σερρών και καθορισμών των όρων και περιορισμών δόμη¬ 
σης των οικοπέδων αυτού. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν.Δ./τος 17.7.1923 «περί σχεδίων πόλεων, 
κωμών κ.λπ. (ΦΕΚ 228Α) όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 1, 2, 3 και 4 αυτού. 

2. Τις διατάξεις του Ν. 1337/83 «Επέκταση των πολεοδομικών 
σχεδίων οικιστική ανάπτυξη και σχετικές ρυθμίσεις» και ειδικότερα το 
άρθρο 38 αυτού. 

3. Τις διατάξεις του Π.Δ/τος 2-4/14.5.85 (ΦΕΚ 225 Δ) «Μεταβί¬ 
βαση αρμοδιοτήτων στους Νομάρχες για την έγκριση και τροποποίηση 
ρυμοτομικών σχεδίων καθώς και όρων και περιορισμών δόμησης αγρο¬ 
τικών οικισμών» και ειδικότερα το εδ. α της παραγρ. 1 του άρθρου 1 αυ¬ 
τού. 

4. Την ΤΠ/ΕΠΑ/11507/7.5.87 (ΦΕΚ 581 Δ) απόφαση Νομάρχη 
Σερρών με θέμα «Κατηγοριοποίηση, καθορισμός ορίων και όρων δόμη¬ 
σης οικισμών της Επαρχίας Σιντικής μεταξύ των οποίων και ο οικισμός 
Σιμώνα». 

5. Την υπ’ αριθ. 53/89 απόφαση του Κοινοτικού συμβουλίου Ποντι¬ 
σμένου. 

6. Την υπ’ αριθ. 34/21.3.90 γνωμοδότηση του Συμβουλίου Χ.Ο,Π. 
Ν. Σερρών, αποφασίζουμε: 

Άρθρο 1 

1. Εγκρίνεται το ρυμοτομικό σχέδιο οικισμού Σιμώνα, κοινότητας 
Ποντισμένου, όπως αυτό φαίνεται στο ένα φύλλο χάρτη, υπό κλίμακα 
1:1000, που συνοδεύει την απόφαση αυτή. 

2. Εγκρίνεται η επιβολή προκηπίου πλάτους 3.00 μ. σε όλα τα Ο.Τ. 
εκτός των Ο.Τ. 8, 12,17,19,19α, του οικοπέδου 159 στο Ο.Τ. 4 και 
των οικοπέδων 112, 113,114, 111 προς την πλευρά του δρόμου που 
υπάρχει μεταξύ αυτών και του πάρκου. 

3. Εγκρίνεται ο χαρακτηρισμός του δρόμου που βρίσκεται μεταξύ 
των οικοπέδων, 111,112,113,114 και του πάρκου ως πεζόδρομου. 

4. Εγκρίνεται ο καθορισμός χρήσεων των παρακάτω χώρων. 

— το υπ αριθ. 159 οικόπεδο στο Ο.Τ. 4 ως χώρος παιδικής χαράς. 

— το υπ’ αριθ. 51 οικόπεδο στο Ο.Τ. 8 ως χώρος πλατείας. 

— το υπ’ αριθ. 58 οικόπεδο στο Ο.Τ. 9 ως χώρος για αγροτικό ια- 

τρείο. 

- το υπ’ αριθ. 68 οικόπεδο στο Ο.Τ. 11 ως χώρος για εκκλησία. 

- το υπ’ αριθ. 69 οικόπεδο στο Ο.Τ. 11 ως χώρος για σχολείο. 

- το υπ’ αριθ. 70 οικόπεδο στο Ο.Τ. 12 ως χώρος πλατείας. 

- το υπ’ αριθ. 98 οικόπεδο στο Ο.Τ. 16 ως χώρος για κτίριο πολλα¬ 
πλών χρήσεων. 

-το υπ’ αριθ. 103 οικόπεδο στο Ο.Τ. 17 ως χώρος πλατείας. 

- το υπ’ αριθ. 105 οικόπεδο στο Ο.Τ. 18 ως χώρος Γ.Π.Σ. 

-το υπ’ αριθ. 115 οικόπεδο στο Ο.Τ. 18 ως χώρος πάρκου. 

- το υπ’ αριθ. 19 Ο.Τ. ως χώρος πλατείας. 

- το υπ’ αριθ. 19α Ο.Τ. ως χώρος πλατείας. 

4. Εγκρίνεται ο καθορισμός των παρακάτω γενικών και ειδικών 
όρων δόμησης. 

Α. ΓΕΝΙΚΟΙ ΟΡΟΙ ΔΟΜΗΣΗΣ 

1. Αρτιότητα οικοπέδων. 

Για τα οικόπεδα που εμπίπτουν στο ρυμοτομικό σχέδιο του οικισμού 
καθορίζεται ελάχιστο εμβαδόν αρτιότητας 400 τ.μ. με ελάχιστο πρό¬ 
σωπο 14 μ. 

Κατά παρέκκλιση άρτια θεωρούνται τα οικόπεδα με όποιες διαστά¬ 
σεις και όποιο εμβαδόν παραχωρήθηκαν με την 5780/83 απόφαση της 
Ε.Ο.Δ. ενώ για τις ιδιοκτησίες ισχύουν οι παρεκκλίσεις που όριζαν προ¬ 
γενέστερες διατάξεις. 

2. Κάλυψη οικοπέδου. 

Το μέγιστο επιτρεπόμενο ποσοστό κάλυψης των οικοπέδων ορίζεται 
σε 70%. 

3. Συντελεστής δόμησης. 

Ο Συντελεστής δόμησης των οικοπέδων ορίζεται όπως παρα¬ 
κάτω: 

- για τα πρώτα 100 τ.μ. επιφάνειας του οικοπέδου ο σ.δ. ορίζεται σε 

1.6 

- για τα επόμενα 100 τ.μ. επιφάνειας του οικοπέδου ο σ.δ. ορίζεται 
σε 0.8 

- για το πέρα των 200 τ.μ. τμήμα επιφάνειας του οικοπέδου ο σ.δ. 
ορίζεται σε 0.60. 

4. Ύψος κτιρίων. 

Το μέγιστο, επιτρεπόμενο ύψος των κτιρίων ορίζεται σε 7,50 μ., μη 
συμπεριλαμβανομένης της στέγης. 

Σε περίπτωση που το οικόπεδο έχει κλίση μεγαλύτερη του 25%, το 
μέγιστο ύψος των κτιρίων είναι δυνατό να φθάσει τα 10,00 μ., μη ου- 
μπεριλαμβανομένης της στέγης, έπειτα από προηγούμενη έγκριση της 
Επιτροπής Πολεοδομικού και Αρχιτεκτονικού Ελέγχου (Ε.Π.Α.Ε.). 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Ισχύουν οι ειδικοί όροι δόμησης που αναφέρονται για τον οικισμό Σι- 
μώνα στην ΤΠ/ΕΠΑ/11507/87 απόφαση Νομάρχη Σερρών. 

5. Κατά τα λοιπά ισχύουν το Π.Δ. 24.4.85 όπως τροποποιήθηκε με 
το Π.Δ. 14.2.87 και το Π.Δ. 25.4.89 καθώς και ο Ν. 1577/85. 

6. Κάθε προγενέστερη διάταξη διαφορετική από τα παραπάνω οριζό¬ 
μενα, καταργείται. 

Άρθρο 2 

1. Το ακριβές αντίγραφο του πρωτοτύπου φύλλου χάρτη, υπό κλί¬ 
μακα 1:1000, που συνοδεύει την απόφαση αυτή, μετά την δημοσίευση 
της απόφασης στην Εφημερίδα της Κυβερνήσεως, να αναρτηθεί στο 
Διοικητήριο, στο κτίριο του Τ.Π. και Π.Ε. Ν. Σερρών για 15 /δεκαπέ¬ 
ντε) συνεχείς μέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 11 Μαΐου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

-♦—- 

Αριθ. 10059 (14) 

Τροποποίηση της ΤΠ/ΕΠΑ/11678/30.11.87 απόφαση Νομάρχη 

Σερρών με θέμα «Ένταξη σε κατηγορία και καθορισμός ορίων του 

οικισμού Χρυσοχωράφων Ν. Σερρών και καθορισμός όρων και πε¬ 
ριορισμών δόμησης» ως προς την επέκταση των ορίων τού οικισμού. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του Π.Δ/τος 24.4.1985 (ΦΕΚ 181 Δ') όπως αυτό 


τροποποιήθηκε με το Π.Δ. 14.2.87 και το Π.Δ. 25.4.89. 

2) Την ΤΠ/ΕΠΑ/11678/30.11.87 απόφαση Νομάρχη Σερρών με 
θέμα «Ένταξη σε κατηγορία και καθορισμός ορίων του οικισμού Χρυσο¬ 
ί χωράφων Κοινότητας Χρυσοχωράφων Ν. Σερρών με καθορισμό όρων 
! και περιορισμών δόμησης». 

3) Την υπ’ αριθ. 44/1988 απόφαση του Κοινοτικού Συμβουλίου 
Χρυσοχωράφων. 

4) Την υπ’ αριθ. 48/12.12.89 γνωμοδότηση του Συμβουλίου 
Χ.Ο.Π. Ν. Σερρών, αποφασίζουμε: 

Άρθρο 1 

1. Εγκρίνεται η τροποποίηση των ορίων του οικισμού Χρυσοχωρά¬ 
φων, Κοινότητας Χρυσοχωράφων Ν. Σερρών και ο καθορισμός νέων 
ορίων με στοιχεία από 1 έως 51 όπως αυτά φαίνονται στον συνοδευτικό 
της παρούσας σχεδιάγραμμα Π-1.1, σε κλίματα 1:5000, που αποτελεί 
αναπόσπαστο μέρος της απόφασης αυτής. 

2. Για το νέο τμήμα του οικισμού ισχύουν τα αναφερόμενα στην ΤΠ/ 
ΕΠΑ/11678/30.11.87 απόφαση Νομάρχη Σερρών. 

Άρθρο 2 

1. Το ακριβές αντίγραφο του πρωτοτύπου σχεδιαγράμματος Π-1.1, 
υπό κλίμακα 1:5000, που συνοδεύει την απόφαση αυτή μετά τη δημο¬ 
σίευσή της στην Εφημερίδα της Κυβερνήσεως να αναρτηθεί στο Διοικη¬ 
τήριο, στο κτίριο του Τ.Π., Π.Ε. Ν. Σερρών για δεκαπέντε (15) μέρες. 

Η απόφαση αυτή καθώς και η τεχνική περιγραφή του σχεδιαγράμ¬ 
ματος Π-1.1 να δημοσιευθούν στην Εφημερίδα της Κυβερνήσεως, έχο¬ 
ντας ισχύ από την δημοσίευσή τους. 

Σέρρες, 30 Απριλίου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

-*- 

Αριθ. Τ.Π. 741/86 (15) 

Ένταξη σε κατηγορία και καθορισμός ορίων του οικισμού Κορμίστας 
της Κοινότητας Κορμίστας, Νομού Σερρών με καθορισμό όρων και 
περιορισμών δόμησης. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του από 24.4.85 Π.Δ/τος (ΦΕΚ 181Δ/3.5.85) 
«Περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης». 

2) Τις διατάξεις του από 14.2.87 Π.Δ/τος (ΦΕΚ 133Δ/32.2.87) 
«Περί τροποποίησης του Π.Δ/τος από 24.4.85» και του από 25.4.89 
Π.Δ/τος «Περί τροποποίησης του Π.Δ/τος από 24.4.85». 

3) Τις διατάξεις του από 20.8.85 Π.Δ/τος «Πολεοδόμηση και επέ¬ 
κταση οικισμών της χώρας μέχρι 2.000 κατοίκους και τροποποίηση 
του από 24.4.85 Π.Δ/τος (ΦΕΚ 414/Δ/30.8.85). 

4) Τις διατάξεις του από 19.10.78 Π.Δ/τος (ΦΕΚ 594Δ/ 
13.11.1978) «περί χαρακτηρισμού ως παραδοσιακών οικισμών τινων 
του Κράτους και καθορισμού των όρων και περιορισμών δομήσεως των 
οικοπέδων αυτών». . 

5) Τις προτάσεις των ιδιωτών μελετητών Μηχανικών, στους οποίους 
ανατέθηκε η σχετική μελέτη στα πλαίσια του προγράμματος των ανοι¬ 
κτών πόλεων, που αφορούν τον προσδιορισμό των ορίων των υπόψη οι¬ 
κισμών. 

6) Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Τ.ΠΕ.ΧΩ.Δ.Ε. 

7) Τα πληθυσμιακά στοιχεία των δύο τελευταίων απογραφών του 
Κράτους από την Ε.Σ.Τ.Ε. 

8) Την υπ’ αριθ. 21/1986 απόφαση του Κοινοτικού Συμβου¬ 
λίου. 

9) Την υπ’ αριθ. 36/21.3.1990 γνωμοδότηση του Συμβουλίου 
Χ.Ο.Π. Ν. Σερρών, αποφασίζουμε: 

I. Την ένταξη του οικισμού Κορμίστας στην κατηγορία 
α) Ως προς την θέση: στο χώρο: Α3 Ούτε περιαστικός, ούτε παραλια¬ 
κός, ούτε τουριστικός: 

β) Ως προς τον βαθμό προστασίας: Β1 αξιόλογος 
γ) Ως προς την δυναμικότητα: Γ2 στάσιμος 
δ) Ως προς τον βαθμό διασποράς: Δ1 συνεκτικός 

έ) Ως προς το μέγεθος: Ε3 μεγάλος.. 

II. Τον καθορισμό των ορίων του οικισμού Κορμίστας της Κοινότη¬ 
τας Κορμίστας Ν. Σερρών με στοιχεία από 1 μέχρι 21 όπως αυτά φαί¬ 
νονται στο συνοδευτικό της παρούσας σχεδιάγραμμα Π-1.1. σε κλί¬ 
μακα 1:5000 που αποτελεί αναπόσπαστο μέρος της απόφασης και συ- 
ντάχθηκε βάσει στοιχείων του χάρτη και επί τόπου ελέγχου. 

III. Την επιβολή των ακολούθων γενικών και ειδικών όρων και πε¬ 
ριορισμών δόμησης. 

Α. Γενικοί όροι δόμησης 

1. Αρτιότητα οικοπέδων 

ΐ. Τα ελάχιστα όρια εμβαδού και διαστάσεων των οικοπέδων του οι¬ 
κισμού που βρίσκονται μέσα στην προ του 1923 περιοχή αυτού και 
όπως αυτή περικλείεται από την διακεκομμένη γραμμή στον χάρτη 
Π-1.1. που συνοδεύει την απόφαση αυτή, καθορίζονται από τις παρα¬ 
γράφους 1, 2, 4 του άρθρου 2 του Π.Δ. 19.10.78 (ΦΕΚ 594Δ/ 
13.11.78). 

Το κεντρικό τμήμα των παραδοσιακών οικισμών που αναφέρεται στο 
από 19.10.78 Π.Δ/γμα ταυτίζεται για την εφαρμογή των όρων και πε¬ 
ριορισμών δόμησης με το συνεκτικό τμήμα του οικισμού, όπως αυτό ση¬ 
μειώνεται στον χάρτη Π-Ι.Ι,^που συνοδεύει την απόφαση αυτή. 

ϋ. Τα ελάχιστα όρια εμβαδού και διαστάσεων των γηπέδων του λοι¬ 
πού οικισμού, δηλαδή αυτών που βρίσκονται μεταξύ διακεκομμένης 
γραμμής και ορίου του οικισμού, καθορίζονται όπως παρακάτω: 
ελάχιστο εμβαδόν: 2000 τ.μ. 
ελάχιστο πρόσωπο:.25 μ. 

Κατά παρέκκλιση εντός των παραπάνω ορίων θεωρούνται άρτια τα 
γήπεδα με όποιο εμβαδόν και πρόσωπο είχαν κατά την ημέρα δημοσίευ¬ 
σης του από 24.4.85 Π.Δ/τος, εφόσον δεν έχουν το ελάχιστο εμβαδόν 
και πρόσωπο που ορίζονται παραπάνω και με την προϋπόθεση ότι πλη¬ 
ρούν τους όρους της παρακάτω παραγράφου IV. 

ϋΐ. Οικόπεδα που ήταν άρτια και οικοδομήσιμα κατά κανόνα ή κατά 
παρέκκλιση με προγενέστερες διατάξεις που ίσχυαν για την περιοχή 
εξακολουθούν να είναι άρτια και οικοδομήσιμα. 

ϊν. Κάθε οικόπεδο του οικισμού, είτε αυτό βρίσκεται μέσα στην πε- 
ριοχή που αναφέρεται στην περίπτωση ϊ είτε σ’ αυτή που αναφέρεται 
στην περίπτωση ΐϊ για να είναι οικοδομήσιμο πρέπει να πληροί τους 
όρους των παραγράφων 1 και 2 του άρθρου 6 του Π.Δ. 24.4.85 όπως 
αυτό τροποποιήθηκε με το Π.Δ. 25.4.89. 

2. Συντελεστής δόμησης 

Ο συντελεστής δόμησης όλων των οικοπέδων του οικισμού ορίζεται 
όπως παρακάτω: 

- για τα πρώτα 100μ2 επιφάνειας του οικοπέδου ο σ.δ. ορίζεται σε 

- για τα επόμενα 100μ2 επιφάνειας του οικοπέδου ο σ.δ. ορίζεται σε 

0.8 

- για τα επόμενα 100μ2 επιφάνειας του οικοπέδου ο σ.δ. ορίζεται σε 

0.6 

- για το πέρα των 300μ2 επιφάνειας του οικοπέδου ο σ.δ. ορίζεται 
σε 0.4 

Η συνολική επιφάνεια ορόφων στο οικόπεδο για κύρια βοηθητικά κτί¬ 
ρια δεν μπορεί να υπερβεί τα 400μ2. 

3. Κάλυψη οικοπέδων 

Το μέγιστο ποσοστό κάλυψης των οικοπέδων του οικισμού ορίζεται 
σε 70%. 

4. Ύψος κτιρίων 

ϊ. Το μέγιστο ύψος των οικοδομών που βρίσκονται μέσα στην προ του 
1923 περιοχή του οικισμού, όπως αυτή σημειώνεται με διακεκομμένη 
γραμμή στον χάρτη Π-1.1. που συνοδεύει την απόφαση αυτή, ορίζεται 
από την παράγραφο 8β. του άρθρου 2 του Π.Δ. 19.10.78. 

ϋ. Το μέγιστο ύψος των οικοδομών που βρίσκονται στον λοιπό οικι¬ 
σμό ορίζεται σε 7,50μ. 

Το μέγιστο ύψος των οικοδομών είναι δυνατόν να φθάσει τα 8,5 μ. μη 
συμπεριλαμβανομένης της στέγης, μόνο στην περίπτωση που το γήπεδο 
έχει κλίση μεγαλύτερη του 25% και έπειτα από προηγούμενη έγκριση 
της αρμόδιας Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). ΙΑ 

Β. Ειδικοί όροι δόμησης 

Όλες οι οικοδομικές άδειες πρέπει να ελέγχονται από την αρμόδια 
Επιτροπή Πολεοδομικού και Αρχιτεκτονικού Ελέγχου (ΕΠΑΕ) με 
στόχο την προσέγγιση των παραδοσιακών προτύπων του οικισμού ως 
προς την σύνθεση, την κλίμακα και την αναλογία των επί μέρους όγκων 
τους. 


1. Τα κτίρια καλύπτονται υποχρεωτικά με στέγη δίριχτη ή τετράρι- 
χτη, με κλίση 1:3 περίπου και κεραμίδια κόκκινου χρώματος (ρωμαϊκά 
ή βυζαντινά, Στις περιπτώσεις που τοποθετείται ηλιακός θερμοσίφωνας 
(ή συλλέκτης γενικώς) πρέπει να επιδιώκεται η ενσωμάτωσή του στη 
στέγη. 

Η προεξοχή της στέγης, όπου το κτίριο δεν εφάπτεται στο όριο του 
οικοπέδου θα είναι μέχρι 60 εκ. και εφόσον το επιτρέπουν οι Πολεοδομι- 
κές διατάξεις (ΓΟΚ/85). 

2. Οι επιφάνειες των όψεων των οικοδομών διαμορφώνονται υποχρε¬ 
ωτικά είτε με εμφανή λιθοδομή είτε με απλό τριπτό επίχρισμα σε χρώμα 
λευκό, μπεζ ή της ώχρας. 

3. Οι εξώστες να είναι περιορισμένοι και διασπασμένοι καλυμένοι με 
κατεβασιά στέγης. 

Η θέση τους, το μήκος τους και το πλάτος τους εγκρίνονται από την 
Ε.Π.Α.Ε. 

4. Τα κιγκλιδώματα των εξωστών και των εξωτερικών κλιμάτων 
πρέπει να ε,ίναι ξύλινα στο φυσικό χρώμα του ξύλου ή βαμμένα σε απο¬ 
χρώσεις του καφέ ή μεταλλικά παραδοσιακού τύπου βαμμένα σε μαύρο 
ή σκούρο καφέ χρώμα. 

5. Τα εξωτερικά ανοίγματα πρέπει να μην υπερβαίνουν το 25% της 
όψης με εξαίρεση τα καταστήματα στα οποία δεν πρέπει να υπερβαίνουν 
το 35% της όψης τους και τα ειδικά κτίρια στα οποία το ποσοστό των 
ανοιγμάτων εγκρίνεται από την Ε.Π.Α.Ε. 

6. Το πρέκι των ανοιγμάτων επιτρέπεται να είναι οριζόντιο ή ημικυ- 
κλικό. 

7. Τα εξωτερικά κουφώματα πρέπει να είναι ξύλινα στο φυσικό τους 
χρώμα ή βαμμένα σε αποχρώσεις του καφέ. 

Στα ειδικά κτίρια μόνο δύναται η Ε.Π.Α.Ε. να εγκρίνει την χρησιμο¬ 
ποίηση άλλου υλικού. 

Διαφορετικός χρωματισμός των κουφωμάτων επιτρέπεται μόνο μετά 
από έγκριση της Ε.Π.Α.Ε., καθ’ ότι στον οικισμό συναντιόνται κουφώ¬ 
ματα σε χρώμα γαλάζιο ή πράσινο. 

8. Η περίφραξη πρέπει να είναι από εμφανή λιθοδομή ή επιχρισμένη 
σε χρώμα άσπρο, κατά ΓΟΚ/85. 

Κιγκλίδωμα ξύλινο ή μεταλλικό μπορεί να τοποθετηθεί πάνω από το 
συμπαγές τμήμα της περίφραξης. 

Το συμπαγές τμήμα της περίφραξης μπορεί να φθάσει τα 2.000μ. 
μόνο μετά από έγκριση της Ε.Π.Α.Ε. 

Η περίφραξη επιτρέπεται να περιλαμβάνει στεγασμένη ξύλινη αυλό¬ 
θυρα με τετράριχτη ή δίριχτη στέγη. 

. 9. Απαγορεύεται η ανάρτηση και η εγκατάσταση φωτεινών ή μη δια¬ 
φημίσεων, κατ’ εξαίρεση επιτρέπεται η εγκατάσταση διαφημίσεων κα¬ 
τόπιν εγκρίσεως της Ε.Π.Α.Ε. καθοριζομένης υπ’ αυτής συγχρόνως 
της θέσεως, των διαστάσεων, της μορφής και του περιεχομένου τους, 
ώστε να μην επηρεάζεται ο χαρακτήρας του άμεσου περιβάλλοντος 
τους. 

Επιτρέπεται η τοποθέτηση απλών ή εγχρώμων επιγραφών μεγίστου 
μήκους όχι μεγαλυτέρου από το πλάτος του ή των ανοιγμάτων στα 
οποία αντιστοιχούν. 

10. Δεν επιτρέπεται καμμία κατασκευή σε κοινόχρηστο χώρο του οι¬ 
κισμού χωρίς την έγκριση της Ε.Π.Α.Ε. 

Γ ια τυχόν παρεκκλίσεις από τους παραπάνω ειδικούς όρους δόμησης, 
θα πρέπει οι μελέτες να περνούν από την Επιτροπή Πολεοδομικού και 
Αρχιτεκτονικού Ελέγχου (Ε.Π.Α.Ε.). 

11. Δεν έχει εφαρμογή η παράγραφος 5 του άρθρου 23 του Ν. 
1577/85 στην προ του 1923 περιοχή του οικισμού, όπως αυτή σημει¬ 
ώνεται με διακεκομμένη γραμμή στον χάρτη Π-1.1 που συνοδεύει την 
απόφαση αυτή. 

IV. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολεοδομικών Εφαρμογών, 
ώστε να εξασφαλίζεται η συνέχεια των κοινόχρηστων χώρων και η δη¬ 
μιουργία νέων κοινόχρηστων χώρων, σύμφωνα με τα οριζόμενα στις 
διατάξεις του άρθρου 6 του Π.Δ. 24.4.85 όπως αυτό τροποποιήθηκε με 
το Π.Δ. 25.4.89. 

V, Να εξασφαλίζεται οπωσδήποτε η συνέχεια των υφισταμένων ή 
εγκεκριμμένων δρόμων του οικισμού. 

IV. Κατά τα λοιπά ισχύουν 1) Το Π.Δ. 19.10.78 «Περί χαρακτηρι¬ 
σμού ως παραδοσιακών οικισμών τινών του Κράτους και καθορισμού 
των όρων και περιορισμών δόμησης αυτών» 2) το Π.Δ. 24.4.85 «περί 
τρόπου καθορισμού ορίων οικισμών της χώρας, κατηγορίες αυτών και 
καθορισμός όρων και περιορισμών δόμησης» όπως αυτό τροποποιήθηκε 

το Π.Δ. 14.2.87 και με το Π.Δ. 25.4.89 και 3) ο Ν. 1577/85, όπου 
το Π.Δ. 24.4.85, όπως αυτό τροποποιήθηκε και το Ν. 1577/85 δεν 
έρχονται σε αντίθεση με το Π.ΔνΊ9.10.78. 

Στο τμήμα του οικισμού μεταξύ διακεκομμένης γραμμής και του 
ορίου του οικισμού δεν ισχύει το Π.Δ. 19.10.78. 

VII. Κάθε προγενέστερη διάταξη, διαφορετική με τα παραπάνω ορι¬ 
ζόμενα, καταργείται. 

VIII. Το ακριβές αντίγραφο του πρωτοτύπου σχεδιαγράμματος 
Π—1.1. που συνοδεύει την απόφαση αυτή, με κλίμακα 1:5000, μετά 
την δημοσίευση της απόφασης στην Εφημερίδα της Κυβερνήσεως, να 
αναρτηθεί στο Διοικητήριο, στο κτίριο του Τ.Π. και Π.Ε. Ν. Σερρών για 
δέκα πέντε (15) συνεχείς μέρες. 

IX. Η απόφαση αυτή να δημοσιευθεί στην Εφημερίδα της Κυβερνή¬ 
σεως έχοντας ισχύ από την ημέρα δημοσίευσής της. 

Σέρρες, 27 Ιουνίου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

-♦- 

ΑΝΑΚΟΙΝΩΣΕΙΣ 

(16) 

Γνωστοποίηση πράξεως Προσκυρώσεως και τακτοποιήσεως οικοπέδων 

στο Ο.Τ. 555 Κηφισσιάς επί των οδών Εχίνου (Ρούσβελτ) και Φοίνι- 

κος. 

Γίνεται γνωστόν ότι δια της υπ’ αριθμ. 181/10.12.1977 Πράξεως 
προσκυρώσεως και τακτοποιήσεως οικοπέδων στο Ο.Τ. 555 Κηφισσιάς 
επί των οδών Εχίνου και Φοίνικος του Τμήματος Απαλλοτριώσεων της 
Υπηρεσίας Πολεοδομίας του Διαμερίσματος Ανατολικής Αττικής της 
Νομαρχίας Αττικής, κυρωθείσης δια της υπ’ αριθμόν 6053/362/ 
10.2.1978 αποφάσεως της ανωτέρω υπηρεσίας προσκυρώθηκε στην 
ιδιοκτησία Παναγιώτας Ψυχογιού χήρας Γεωργίου το γένος Στυλιανού 
και Αγγελικής Περράκη τμήμα οικοπέδου που φαίνεται με τα στοιχεία: 
4-5-6-7~4 στο από 9.12.1977 τοπογραφικό διάγραμμα της Τοπογρ. 
Μηχανικού Αγγ. Τουλουμτζή, το συνοδεύον την υπ’ αριθμόν 181/ 
1977 πράξη τακτοποιήσεως προσκυρώσεως οικοπέδων εμβαδού εκα¬ 
τόν εξήκοντα εννέα και 20% (169,20 τ.μ.) ιδιοκτησίας: α) Γαρυφαλιάς 
Πετρούτσου, χοές Γεωργίου, το γένος Ιωάννου και Ευφροσύνης Σαμίου, 


β) Αθανασίου Γεωργίου Πετρούτσου και γ) Στυλιανού Γεωργίου Πε¬ 
τρούτσου. 

Με αίτηση του Μιχαήλ Νικολάου Καζαντζάκη, δικαιούχου της Πα¬ 
ναγιώτας Ψυχογιού, καθωρίστηκε με την υπ’ αριθμό 346/1990 Από¬ 
φαση του Μονομελούς Πρωτοδικείου Αθηνών η καταβλητέα προσωρινή 
τιμή μονάδας αποζημίωσης του ακινήτου και των επικειμένων του ιδιο¬ 
κτησίας μόνον του Στυλιανού Γεωργίου Πετρούτσου, δικαιούχου και 
των λοιπών. 

Το όλον χρηματικόν ποσόν της αξίας του προσκυρωθέντος ακινήτου 
δραχμών ενός εκατομμυρίου επτακοσίων τριάντα δύο χιλιάδων 
(1.732.000) κατατέθηκε στο Ταμείο Παρακαταθηκών και Δανείων 
της Κεντρικής Υπηρεσίας Αθηνών, οδός Ακαδημίας αριθμός 40, επ’ 
ονόματι του δικαστικώς αναγνωρισθησομένου δικαιούχου, συσταθέντος 
του υπ’ αριθμόν 843 Γραμματίου Συστάσεως Παρακαταθήκης, το 
οποίον κατατέθηκε στην Συμβολαιογράφο Αθηνών Σταματίνα σύζ. 
Σπυρίδωνος Γεωργίου, το γένος Βασιλείου Παπαΐωάννου συνταχθείσης 
της υπ’ αριθμόν 1922/6.8.1990 πράξεως καταθέσεως εγγράφου. 

Υπεβλήθη δήλωση φορολογίας μεταβιβάσεως προς την ΔΟΥ Κηφισ- 
σιάς με αριθμό 1934/31.7.1990. 

Εικαζόμενος δικαιούχος της ανωτέρω αποζημιώσεως φέρεται ο Στυ¬ 
λιανός Γεωργίου Πετρούτσος, μηχανικός, κάτοικος Αμαρουσίου, οδός 
Πλαταιών αριθμός 46. 

Αθήνα, 13 Αυγούστου 1990 

Ο Πληρεξούσιος Δικηγόρος 
ΠΑΝΑΓ. Β. ΠΑΠΑΒΑΣΙΛΕΙΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(17) 

Στο ΦΕκ 213/90 (τ.Δ) όπου δημοσιεύθηκε η 1025443/1890/ 
0010/26.3.1990 κοινή Υπουργική απόφαση, σχετικά με αναγκα¬ 
στική απαλλοτρίωση έκτασης στην περιοχή της Κοινότητας Ποταμών 
του νομού Δράμας, για τις ανάγκες κατασκευής του ΥΗΕ θησαυρού 
Νέστου, υπέρ και με δαπάνη της Δ.Ε.Η., όπου αναγράφεται η λέξη 
ΣΜΕΑ τίθεται η ορθή ΣΜΕΛ στα στοιχεία ορισμού του Κτηματολογι- 
κού διαγράμματος διορθώνεται το εσφαλμένο «0103 - ΣΜΕΑ - 016- 

οο/ ....» στο ορθό «0103 - ΣΜΕΛ -016-002/. 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


